Rodailenda
Rodailendas štats (angļu: The State of Rhode Island), plašāk zināma kā Rodailenda (Rhode Island), ir viens no Amerikas Savienoto Valstu štatiem, kas atrodas Jaunanglijas reģionā. Mazākais štats Amerikas Savienotajās Valstīs. Rodailendas administratīvais centrs ir Providensa. Ziemeļos un austrumos Rodailenda robežojas ar Masačūsetsu, rietumos ar Konektikutu, bet dienvidos ar Atlantijas okeānu. Viena no Anglijas trīspadsmit kolonijām, kas sacēlās pret metropoli un nodibināja ASV.